ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
موبائل فون کا تحفظ ایک قومی ترجیح ہونی چاہئے: جناب روی شنکر پرساد
5جی اسپیکٹرم تمام آپریٹروں کو آزمائشی طور پر دیاجائیگا
ہمیں یوپی آئی کے ذریعے ادائیگی کے نظام کو ایک عالمی چراغ راہ بنانا چاہئے
جناب روی شنکر پرساد نے دہلی میں چرائے ہوئے /کھوئے ہوئے موبائلوں کی تلاش کیلئے سینٹرل ایکویپمنٹ آئیڈنٹٹی رجسٹرکی شروعات کی
نئی دہلی۔30؍دسمبر۔مواصلات، قانون اور انصاف نیز الیکٹرانکس اور اطلاعاتی ٹیکنالوجی کے مرکزی وزیر جناب روی شنکر پرساد نے کہا ہے کہ موبائلوں کا تحفظ ہماری قومی ترجیح ہونی چاہئے کیوں کہ موبائل ہینڈ سیٹ تمام آن لائن سرگرمیوں کیلئے ایک اہم ذریعہ بن گئے ہیں۔ وہ دہلی کے صارفین کیلئے ’سینٹرل ایکویپمنٹ آئیڈنٹٹی رجسٹر  ‘ نامی ویب پورٹل شروع کرنے کے بعد وہاں موجود لوگوں سے خطاب کررہے تھے۔ اس رجسٹر کے ذریعے دہلی میں چرائے ہوئے/ کھوئے ہوئے موبائلوں کو بلاک کیا جاسکے گا۔ دہلی این سی ٹی کے لیفٹیننٹ گورنر جناب انیل بیجل ، ٹیلی کام کے سکریٹری اور ڈیجیٹل کمیونی کیشنس کمیشن کے چیئرمین جناب انشوپرکاش ، دہلی پولیس کمشنر جناب امولیہ پٹنائک، ممبر  ڈیجیٹل کمیونی کیشنس کمیشن کے ممبر جناب ایس کے گپتا بھی اس موقع پر موجود تھے۔
جناب روی شنکر پرساد نے کہا کہ حکومت نے ملک میں تمام آپریٹروں کو آزمائش کی بنیاد پر 5جی اسپیکٹرم دینے کا فیصلہ کیا ہے۔ اسے ملک میں پوری طرح چالو کرنے میں چند سال لگ سکتے ہیں ، یوپی آئی کے ذریعے ادائیگی ملک میں روپے کے آن لائن لین دین کیلئے ایک بنیادی ذریعہ بن چکا ہے اور ہمیں بھارتی روپئے کو مزید مضبوط بنانے کیلئے اسے عالمی چراغ راہ بنانا ہے۔
مواصلات کے وزیر نے کہا کہ یہ مواصلات کا زمانہ ہے اور مواصلات ایک طاقت ہے اور یہ ٹیکنالوجی کا زمانہ ہے اور ٹیکنالوجی بھی ایک طاقت ہے۔ انہوں نے مزید کہا کہ جب ہم ترقی کیلئے ٹیکنالوجی کا زیادہ سے زیادہ استعمال کرتے ہیں تو اسی طرح مجرم بھی اپنے فائدے کیلئے اسی ٹیکنالوجی کا استعمال کرتے ہیں۔ اس لئے ہمیں ایسی ٹیکنالوجی چاہئے جو ہمارے مفادات کا تحفظ کرے۔
جناب روی شنکر پرساد نے کہا کہ آدھار ایک ڈیجیٹل شناخت ہے جو ہماری جسمانی شناخت کی تصدیق کرتی ہے اور ڈیجیٹل انڈیا دراصل ڈیجیٹل شمولیت کیلئے ہوتا ہے۔ ڈیجیٹل انڈیا عام بھارتی کو یہ سہولت فراہم کررہا ہے کہ وہ ٹیکنالوجی سے فائدہ اٹھائے جس سے ڈیجیٹل شمولیت پیدا ہورہی ہے۔ انہوں نے کہا کہ صنعت کو زیادہ جدت پسند ہونا چاہئے اور اس میدان کے بھارتی ماہرین کو چاہئے کہ وہ اطلاعاتی ٹیکنالوجی میں نئی اختراعات کو شامل کریں۔
این سی ٹی دہلی کے لیفٹیننٹ گورنر جناب انیل بیجل نے اجتماع سے خطاب کرتے ہوئے کہا کہ این سی آر دہلی میں بھی موبائل کی چوری کے واقعات بڑھتے بڑھتے سالانہ 40ہزار تک پہنچ گئے ہیں۔ اس لئے کوئی ایسا طریقہ کار ہونا چاہئے جس سے اس مسئلے کا حل تلاش کیا جاسکے۔ انہوں نے وزیر مواصلات سے درخواست کی کہ زونل انٹیگریٹڈ پولیس نیٹ ورک  کو سی ای آئی آر سے منسلک کرنے پر غور کریں تاکہ کام کاج میں بہتری پیدا کی جاسکے۔
ٹیلی کام کے سکریٹری اور ڈیجیٹل کمیونی کیشنس کمیشن کے سکریٹری جناب انشوپرکاش نے کہا کہ ملک میں 100 لوگوں کی آبادی پر اس وقت 242 موبائل فون ہیں اور موبائل ہینڈ سیٹ روز مرہ کی ضرورت کو پورا کرنے کا اہم ذریعہ بن گئے ہیں۔ اس لئے کسی نظام کے ذریعے موبائل فون کا تحفظ کرنا وقت کی بڑی ضرورت ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ج ۔ ع ن
U-6086
(Visitor Counter : 56
وزارت ماہی پروری، مویشی پروری و ڈیری
مرکزی وزیر جناب پرشوتم روپالا آئندہ روز گجرات کے موڈھیرا سوریہ مندر میں منعقد ہونے والے آئی ڈی وائی 2022 پروگرام میں حصہ لیں گے
یوم یوگ تقریبات
آزادی کا امرت مہوتسو
’’آزادی کا امرت مہوتسو‘‘کے سال میں بین الاقوامی یوم یوگ۔2022 منایا جا رہا ہے۔ آیوش کی وزارت پورے ہندوستان میں 75 مشہور مقامات پر بین الاقوامی یوم یوگ تقریبات کا اہتمام کر رہی ہے۔ وزیر اعظم کرناٹک کے میسور سے اس پروگرام کی قیادت کریں گے۔
ماہی پروری، مویشی پالن اور ڈیری کے مرکزی وزیر جناب پرشوتم روپالا آئندہ روز یعنی 21 جون کو گجرات کے مہسانا میں واقع مشہور موڈھیرا سوریہ مندر سے آئی ڈی وائی-2022 پروگرام کی قیادت کریں گے۔ اس پروگرام میں 4500 سے زائد ڈیری کاشتکار، طلبا اور دیگر معززین شامل ہوں گے۔ آئی ڈی وائی-2022 کا موضوع ’’یوگ برائے انسانیت‘‘ ہے۔ ان تقریبات کا اہتمام جاری ’آزادی کا امرت مہوتسو ‘ جشن سے مکمل طور پر ہم آہنگی کے ساتھ پوری دنیا میں شاندار انداز میں کیا جائے گا۔آئی ڈی وائی کا اہم مقصد لوگوں کے لیے یوگ کے صحتی فوائد کے بارے میں عوامی سطح پر بیداری پیدا کرنا ہے۔گذشتہ برسوں کے دوران بین الاقوامی یوم یوگ صحت کے لیے ایک عوامی تحریک کی شکل اختیار کر چکا ہے۔
قومی ڈیری ترقیاتی بورڈ ، گجرات کوآپریٹیو ملک مارکیٹنگ فیڈریشن  اور مہسانا ضلع کوآپریٹیو ملک پروڈیوسرز یونین لمیٹڈ کے تعاون سے حکومت ہند کی ماہی پروری، مویشی پالن اور ڈیری کی وزارت کے تحت مویشی پالن اور ڈیری کا محکمہ مہسانا میں واقع مشہور مقام موڈھیرا سوریہ مندر میں آئی ڈی وائی-2022 منارہے ہیں۔
یوگ سے متعلق تقریبات کا اہتمام آئی ڈی وائی۔2022 کے لیے نوڈل وزارت یعنی آیوش کی وزارت کی جانب سے جاری کیے گئے کام کاج کے معیاری ضابطے  کے مطابق کیا جائے گا۔
زراعت اور کاشتکاروں کی فلاح و بہبود کی وزارت
آئی سی اے آر –این آئی ایچ ایس اے ڈی، بھوپال کے ذریعے تیار کردہ’مرغیوں کے لئے غیر سرگرم کم مرض پید اکرنے والے ایوین اِنفلوئنزا ٹیکے ‘کی ٹیکنالوجی کی منتقلی
آئی سی اے آر-این آئی ایچ ایس اے ڈی، بھوپال کے ذریعے تیار کردہ’مرغیوں کے لئے غیر سرگرم کم مرض پیدا کرنے والے ایوین انفلوئنزا ٹیکے کو آج میسرز گولبین انڈیا پرائیویٹ لمٹیڈ سکندرآباد ، میسرز وینکٹیشورہیچریز پرائیویٹ لمٹیڈ پونے، میسرز اِنڈو ویکس پرائیویٹ لمٹیڈ گڑگاؤں اور میسرز ہیسٹر بایوسائنسز لمٹیڈ ، احمد آباد کو منتقل کردیا گیا۔یہ سہولت این اے ایس سی، نئی دہلی میں ایگرینوویٹ انڈیا لمٹیڈکے ذریعے فراہم کی گئی۔اس پروگرام میں ڈاکٹر ہمانشو پاٹھک ، سیکریٹری اور ڈائریکٹر جنرل اور سربراہ، اے جی آئی این، ڈاکٹر بی این ترپاٹھی، ڈی ڈی جی، ڈاکٹر پروین ملک سی ای او ایگرینوویٹ انڈیا لمٹیڈ ، ڈاکٹر انیکیت سانیال، ڈائریکٹر آئی سی اے آر-این آئی ایچ ایس اے ڈی، تجارتی فرموں کے نمائندے، آئی سی اے آر اور اے جی آئی این کے دیگر افسران شامل ہوئے۔
ڈاکٹر ہمانشو پاٹھک نے ایچ 9این 2وائرس کے لئے پہلے سودیشی ٹیکے کی تیاری میں آئی سی اے آر –این آئی ایچ ایس اے ڈی کے سائنسدانوں کی سنجیدہ کوششوں کی ستائش کی اور صنعتی دنیا کو اس کی ٹیکنالوجی کی منتقلی کے سلسلے میں کوششوں کے لئے ایگرینوویٹ انڈیا لمٹیڈ کی ستائش کی ڈی ڈی جی نے زور دے کر کہا کہ یہ ٹیکہ ہندوستان اور غیر ممالک دونوں ہی بازاروں کے معیار پر کھڑا اترے گا۔یہ ٹیکہ بیماری سے ہونے والے اقتصادی نقصان کو کم کرکے مرغی پروری میں لگے ہوئے کسانوں کی آمدنی بڑھانے میں اہم تعاون دے گا۔
اقلیتی امور کی وزارتت
اقلیتی امور کے مرکزی وزیر جناب مختار عباس نقوی اور اتر پردیش کے جل شکتی وزیر جناب سوتنتر دیو سنگھ نے آج پٹوائی، رامپور  میں ملک کے پہلے ’’امرت سروور‘‘ کا افتتاح کیا
یہ ’’امرت سروور‘‘ نہ صرف ماحولیات کی حفاظت اور پانی کے تحفظ میں مدد کرے گا، بلکہ ارد گرد کے علاقے میں رہنے والے لوگوں کی توجہ کا مرکز بھی بنے گا: جناب نقوی
اقلیتی امور کے مرکزی وزیر جناب مختار عباس نقوی اور اتر پردیش کے جل شکتی وزیر جناب سوتنتر دیو سنگھ نے آج پٹوائی، رامپور  میں ملک کے پہلے ’’امرت سروور‘‘ کا افتتاح کیا۔
اس موقع پر بولتے ہوئے، جناب نقوی نے کہا کہ اس شاندار ’’امرت سروور‘‘ کی تعمیر وزیر اعظم جناب نریندر مودی سے ملنے والی حوصلہ افزائی اور اتر پردیش کے وزیر اعلیٰ جناب یوگی آدتیہ ناتھ کی رہنمائی میں کی گئی ہے۔
وزیر موصوف نے کہا کہ اس شاندار ’’امرت سروور‘‘ کو بہت ہی کم وقت میں کھولنے میں عام لوگوں، گاؤں کے باشندوں کی حصہ داری اور تعاون اور گرام پنچایت اور ضلع انتظامیہ کی تیزی نے اہم رول ادا کیا ہے۔
انہوں نے کہا کہ پچھلے مہینے ’’من کی بات‘‘ پروگرام میں وزیر اعظم جناب نریندر مودی نے رامپور کے پٹوائی میں واقع اس ’’امرت سروور‘‘ کا ذکر کیا تھا۔
’’من کی بات‘‘ میں وزیر اعظم جناب نریندر مودی نے کہا تھا، ’’مجھے یہ جان کر اچھا لگتا ہے کہ امرت سروور کا عہد کرنے کے بعد کئی جگہوں پر تیز رفتار سے کام شروع ہو گیا ہے۔ مجھے یو پی کے رامپور کی گرام پنچایت پٹوائی کے بارے میں پتہ چلا ہے۔ گرام سبھا کی زمین پر ایک تالاب تھا، لیکن وہ گندگی اور کوڑے کے ڈھیر سے بھرا ہوا تھا۔ کافی محنت سے، مقامی لوگوں کی مدد سے، مقامی اسکولی بچوں کی مدد سے، پچھلے کچھ ہفتوں میں اس گندے تالاب کو بدل دیا گیا ہے۔ اب اس جھیل کے کنارے رٹیننگ وال، باؤنڈری وال، فوڈ کورٹ، فوارے اور لائٹنگ جیسے کئی انتظامات کیے گئے ہیں۔ میں رامپور کی پٹوائی گرام پنچایت، گاؤں کے لوگوں، وہاں کے بچوں کو اس کوشش کے لیے مبارکباد دیتا ہوں۔‘‘
جناب نقوی نے کہا کہ یہ ’’امرت سروور‘‘ نہ صرف ماحولیات کی حفاظت اور آبی تحفظ میں مدد کرے گا، بلکہ ارد گرد کے علاقوں کے لوگوں کے لیے بھی توجہ کا مرکز ہوگا۔ اس ’’امرت سروور‘‘ میں فوڈ کورٹ، فوارے اور لائٹنگ اور مختلف قسم کی دیگر تفریحی سہولیات کے ساتھ ساتھ کشتی سے سیر کرنے کا بھی انتظام کیا گیا ہے۔
اس موقع پر بولتے ہوئے، جناب سوتنتر دیو سنگھ نے کہا کہ رامپور کے پٹوائی کا یہ ’’امرت سروور‘‘ اس بات کی مثال ہے کہ کیسے حکومت اور معاشرہ کے درمیان شراکت داری اور تعاون سے بڑی تبدیلیاں لائی جا سکتی ہیں۔ انہوں نے کہا کہ یہ ’’امرت سروور‘‘ ماحولیات کے تحفظ میں مددگار ہونے کے ساتھ ساتھ آس پاس کے علاقوں میں رہنے والے لوگوں کی توجہ کا ایک بڑا مرکز بھی بنے گا۔ جناب سوتنتر دیو سنگھ نے کہا کہ ’’آزادی کا امرت مہوتسو‘‘ کے تحت اتر پردیش کے ہر ضلع میں 75 ’’امرت سروور‘‘ بنانے کا کام تیزی سے چل رہا ہے۔
اس موقع پر اتر پردیش کے وزیر مملکت جناب بلدیو سنگھ اولکھ، رامپور ضلع پنچایت کے چیئرمین جناب خیالی رام لودھی، ملک ایم ایل اے محترمہ راج بالا، ایم ایل سی جناب جے پال سنگھ ویست، پی اے سی ایف ای ڈی کے چیئرمین جناب سوریہ پرکاش پال، بی جے پی رامپور ضلع کے صدر جناب ابھے گپتا، مراد آباد کے کمشنر جناب انجنیہ کمار سنگھ، رامپور کے ڈسٹرکٹ مجسٹریٹ جناب روندر کمار منڈیر، چیف ڈیولپمنٹ آفیسر محترمہ غزل بھاردواج اور دیگر شخصیات موجود تھیں۔
وزیراعظم کا دفتر
وزیر اعظم نے کووڈ ویکسینیشن مہم کا 150 کروڑ کا سنگ میل عبور کرنے پر ہم وطنوں کو مبارکباد دی
وزیر اعظم جناب نریندر مودی نے کووڈ ویکسینیشن مہم کا 150 کروڑ کا سنگ میل عبور کرنے پر ہم وطنوں کو مبارکباد دی ہے۔ انھوں نے یہ بھی کہا کہ ہندوستان ان تمام لوگوں کا شکر گزار ہے جو ہماری ویکسینیشن مہم کو کامیاب بنانے کے لیے کام کر رہے ہیں۔
سلسلے وار ٹوئیٹس میں، وزیر اعظم نے کہا؛
”ویکسینیشن کے محاذ پر ایک قابل ذکر دن! 150 کروڑ کا سنگ میل عبور کرنے پر ہم وطنوں کو مبارک باد۔ ہماری ویکسینیشن مہم نے اس بات کو یقینی بنایا ہے کہ بہت سی جانیں بچائی گئی ہیں۔ اس کے ساتھ ہی، آئیے ہم کووڈ-19 سے متعلق تمام پروٹوکول کی بھی پیروی کرتے رہیں۔
ہندوستان ان تمام لوگوں کا شکر گزار ہے جو ہماری ویکسینیشن مہم کو کامیاب بنانے کے لیے کام کر رہے ہیں۔ ہم اپنے ڈاکٹروں، سائنسدانوں، اختراع پسندوں اور صحت نگہداشت کے کارکنوں کا شکریہ ادا کرتے ہیں جو لوگوں کو ویکسین لگا رہے ہیں۔ میں ان تمام اہل افراد سے درخواست کرتا ہوں کہ وہ اپنے شاٹس حاصل کریں۔ آئیے ایک ساتھ مل کر کووڈ-19 کا مقابلہ کریں۔“
زراعت اور کاشتکاروں کی فلاح و بہبود کی وزارت
خریف مارکٹنگ سیزن 21-2020 کے دوران ایم ایس پی کی کارروائیاں
کے ایم ایس خرید کے عمل کے تحت 61306.82 کروڑ کے ایم ایس پی کی دھان کی خرید کی گئی ہے جس سے تقریباً 30.84 لاکھ دھان کے کسانوں کو فائدہ ہوا ہے
نئی دہلی، 03 دسمبر 2020 : موجودہ خریف مارکٹنگ سیزن  21-2020کے دوران سرکار نے اپنی موجودہ کم از کم امدادی قیمت  کی اسکیموں کے تحت کسانوں پر ایم ایس پی پر خریف 21-2020 فصلوں کی خرید جاری رکھی ہے۔
خریف 21-2020 کے لئے دھان کی خرید پنجاب، ہریانہ ، اترپردیش، تلنگانہ ، اتراکھنڈ، تمل ناڈو ، چنڈی گڑھ ، جموں وکشمیر ،کیرالہ ، گجرات ، آندھراپردیش ، اڈیشہ ،مدھیہ پردیش اور مہاراشٹر جیسی ریاستوں اور مرکز کے زیرانتظام علاقوں میں حسب معمول جاری ہے ۔ پچھلے سال کے 271.57 لاکھ میٹرک ٹن کے مقابلے اس سال 2 دسمبر 2020 تک 324.71 لاکھ میٹرک ٹن سے زیادہ دھان کی خرید کی جاچکی ہے اور اس طرح پچھلے سال کے مقابلے دھان کی خرید میں 19.56 فیصد سے زیادہ کا اضافہ درج کیا گیا ہے۔ کل 324.71 لاکھ میٹرک ٹن کی خرید میں سے اکیلے پنجاب نے 202.77 لاکھ میٹرک ٹن کا تعاون دیا ہے جو کل خرید کا 62.44 فیصد ہے۔
کل 61306.82 کروڑ روپئے کے ایم ایس پی کے ساتھ فی الحال جاری کے ایم ایس خرید کے عمل سے تقریباً 30.84 لاکھ کسانوں کو فائدہ ہوچکا ہے۔
اس کے علاوہ ریاستوں سے تجویز کی بنیاد پر خریف مارکٹنگ سیزن 2020 کے لئے تمل ناڈو ، کرناٹک، مہاراشٹر، تلنگانہ، گجرات ، ہریانہ ، اترپردیش، اڈیشہ، راجستھان اور آندھراپردیش سے قیمت کی امدادی اسکیم  کے تحت 45.24 لاکھ میٹرک ٹن دال اور تلہن کی خرید کے لئے منظوری دی گئی تھی۔ اس کےعلاوہ آندھراپردیش ، کرناٹک ، تمل ناڈو اور کیرالہ کے لئے کھوپرے  کی 1.23 لاکھ میٹرک ٹن کی خرید کو بھی منظوری دی گئی۔پی ایس ایس کے تحت دیگر ریاستوں / مرکز کے زیر انتظام علاقوں سے خرید کی تجاویز کی موصولی پر دال، تلہن اور کھوپرے کے لئے بھی منظوری دی جائے گی تاکہ نوٹیفائیڈ فصل کی مدت کے دوران بازار کی قیمت ایم ایس پی سے کم ہونے کی حالت میں سال 21-2020 کے لئے نوٹیفائیڈ ایم ایس پی کی بنیاد پر ان فصلوں کے ایف اے کیو گریڈ کی خرید ، ریاست کی طرف سے مقررہ خرید ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں / مرکز کے زیر انتظام علاقوں میں براہ راست رجسٹرڈ کسانوں سے کی جاسکے۔
2 دسمبر 2020 تک سرکار نے اپنی نوڈل ایجنسیوں کے توسط سے 618.95 کروڑ روپئے کی ایم ایس پی والی مونگ، اڑد، مونگ پھلی اور سویابین کی 114922.58 میٹرک ٹن کی خرید کی جس سے تمل ناڈو، مہاراشٹر، گجرات، ہریانہ اور راجستھان کے 65907 کسانوں کو فائدہ ہوا۔
اسی طرح 2 دسمبر 2020 تک 52.40 کروڑ روپئے کے ایم ایس پی پر 5089 میٹرک ٹن کھوپرے  کی خرید کی گئی ہے جس سے کرناٹک اور تمل ناڈو کے 3961 کسانوں کو فائدہ ہوا ہے جبکہ پچھلے سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرے اور اڑد کے سلسلے میں زیادہ تر بڑی پیداواری ریاستوں میں قیمتیں ایم ایس پی سے زیادہ ہیں۔ متعلقہ ریاست/ مرکز کے زیر انتظام علاقوں کی حکومتوں خریف کی فصل دال اور تلہن کے سلسلے میں آمد کی بنیاد پر متعلقہ ریاستوں کے ذریعہ طے کی گئی تاریخ سے خرید شروع کرنے کے لئے ضروری انتظامات میں مصروف ہیں۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اڈیشہ اور کرناتک ریاستوں میں ایم ایس پی کے تحت بیج کپاس  کی خرید کا عمل حسب معمول جاری ہے۔ 2 دسمبر 2020 تک 3285613 کپاس کی گانٹھیں خریدی کی گئی جن کی قیمت 9610.18 کروڑ روپئے ہے جس سے 652630 کسانوں کو فائدہ ہوا ہے۔
وزارت دفاع
مشن ساگر-II آئی این ایس ایراوت کے ذریعہ جنوبی سوڈان کو خوردنی اشیاء کی مدد فراہم کی گئی
نئی دہلی،20 نومبر2020/انسانیت کی امداد سے متعلق مشن ساگر-IIکو جاری رکھتے ہوئے ہندستانی بحریہ کا جہاز ، آئی این ایس ایراوت، 20 نومبر 2020 کو پورٹ آف مومباسا ، کینیا پہنچا۔ حکومت ہند، قدرتی آفات اور کووڈ-19 وبا کا سامنا کرنے کے لئے دوست ممالک کو امداد فراہم کررہی ہے ، اور اسی سلسلہ میں آئی این ایس ایراوت جنوبی سوڈان کے لوگوں کے لئے خوردنی اشیا کی مددد لے کر جارہا ہے۔
مشن ساگر-II کو وزیراعظم کے نظریے ساگر  کے ساتھ وابستہ کیا گیا ہےاور یہ بحر ہند سمندری علاقے میں بھروسے مند شراکت داری کے طور پر ہندستان کی پوزیشن کو اجاگر کرتا ہے۔ ہندستانی بحریہ سمندری علاقے کی اہم ایجنسی ہے ، اور سمندری ڈومین میں پہلا عملی منصوبے کو  انجام دیتی ہے۔
یہ مشن ہندستان اور جنوبی سوڈان کے تعلقات کی اہمیت کو بھی اجاگر کرتا ہے اور موجودہ رشتوں کو اور مضبوط کرتا ہے۔ کئی صدیوں سے ہندستان اور افریقی ممالک کے درمیان دوستی اور بھائی چارہ کے تعلقات رہے ہیں اور یہ رشتے وقت کے ساتھ ساتھ اور بھی مضبوط ہوئے ہیں۔ ہندستان نے ہمیشہ افریقی ممالک اور لوگوں کے ساتھ یکجہتی کا مظاہرہ کیا ہے اور ترقی ، ہنر کے فروغ اور انسانیت پسندی امداد پروگرام میں ان کے ساتھ حصہ داری کی ہے۔
ہندستانی بحریہ، دفاع اور خارجہ امور کی وزارتوں نیز حکومت ہند کی دیگر ایجنسیوں کے قریبی تال میل میں اس مشن کو آگے بڑھا رہی ہے۔
م ن۔ ش ت۔ج
Uno-7426
(Visitor Counter : 68
تعاون کی وزارت
تحلیل کردہ امداد باہمی کی سوسائٹیاں / بینک
آج راجیہ سبھا میں 'تحلیل کردہ امداد باہمی کی سوسائٹیاں / بینک ' سے متعلق ایک تحریری سوال کا جواب دیتے ہوئے، کوآپریشن کے وزیر جناب امت شاہ نے کہا کہ کو متعلقہ ریاستی امداد باہمی سوائٹیز ایکٹ کے تحت درج شدہ امداد باہمی کی سوسائٹیوں ، بشمول امدادی باہمی کے بینکس کے تحلیل کی تفصیلات کی معلومات کا رکھ رکھاؤ متعلقہ امداد باہمی کی سوسائیٹیوں کے ریاستی رجسٹرار کے ذریعہ کیا جاتا ہے۔ ملٹی ریاست امداد باہمی کی سوسائیٹیوں بشمول ملٹی ریاست امداد باہمی کے بینکوں ، جو گزشتہ 5 سالوں کے لئے زیر تحلیل ہیں، کی تعداد کی ریاست وار اور سال وار تفصیلات نیچے دی گئی ہیں:۔
|
|
ریاست کا نام
|
|
2018 تک
|
|
2019 تک
|
|
2020 تک
|
|
2021 تک
|
|
15 دسمبر 2022 تک
|
|
آندھرا پردیش
|
|
2
|
|
2
|
|
2
|
|
2
|
|
2
|
|
دہلی
|
|
2
|
|
2
|
|
4
|
|
7
|
|
11
|
|
گجرات
|
|
1
|
|
2
|
|
2
|
|
2
|
|
2
|
|
جھار کھنڈ
|
|
0
|
|
0
|
|
0
|
|
0
|
|
1
|
|
مہاراشٹر
|
|
10
|
|
10
|
|
12
|
|
12
|
|
13
|
|
اڈیشہ
|
|
11
|
|
11
|
|
11
|
|
11
|
|
11
|
|
پنجاب
|
|
0
|
|
0
|
|
0
|
|
1
|
|
1
|
|
راجستھان
|
|
3
|
|
8
|
|
9
|
|
11
|
|
15
|
|
تمل ناڈو
|
|
1
|
|
2
|
|
3
|
|
3
|
|
3
|
|
تلنگانہ
|
|
1
|
|
1
|
|
1
|
|
2
|
|
2
|
|
اتر پردیش
|
|
0
|
|
5
|
|
5
|
|
9
|
|
9
|
|
چنڈی گڑھ
|
|
1
|
|
1
|
|
1
|
|
1
|
|
1
|
|
میزان
|
|
32
|
|
44
|
|
50
|
|
61
|
|
71
ملٹی ریاست کوآپریٹو بینک، جو زیر تحلیل ہیں ،کی گزشتہ 5 سالوں کے لئے ریاست وار ، سال وار تعداد کی فہرست درج ذیل ہے:۔
|
|
ریاست کا نام
|
|
2018 تک
|
|
2019 تک
|
|
2020 تک
|
|
2021 تک
|
|
15 دسمبر 2022 تک
|
|
گوا
|
|
1
|
|
1
|
|
1
|
|
1
|
|
1
|
|
گجرات
|
|
2
|
|
2
|
|
2
|
|
2
|
|
2
|
|
مہاراشٹر
|
|
2
|
|
2
|
|
2
|
|
2
|
|
2
|
|
میزان
|
|
5
|
|
5
|
|
5
|
|
5
|
|
5
زراعت اور کسانوں کی بہبود کی وزارت میں زرعی تعاون پر مربوط اسکیم کے تحت بجٹ  کو سال وار مختص کرنے کی تفصیلات:

|
|
سال
|
|
بی ای
|
|
آر ای
|
|
2017-18
|
|
130.00
|
|
230.00
|
|
2018-19
|
|
130.00
|
|
144.68
|
|
2019-20
|
|
85.00
|
|
140.00
|
|
2020-21
|
|
400.00
|
|
350.00
|
|
2021-22
|
|
373.00
|
|
373.00
تعاون کی وزارت 6 جولائی 2021 کو قائم کی گئی تھی اور وزارت کے لیے مالی سال 23-2022 کے لیے مختص کردہ بجٹ  900 کروڑ روپے ہے۔
۔۔۔۔۔۔۔۔۔۔۔۔۔۔۔۔۔۔

U-14416
(Visitor Counter : 58
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 241واں دن
بھارت نے نیا ریکارڈ قائم کیا ، 75 کروڑ کا سنگ میل عبور کیا
بھارت میں 99 فیصد سے زیادہ صحت اور صف اول کے کارکنان ہیں جنہیں ویکسین کی پہلی خوراک دی گئی ہے
ایک اہم کامیابی حاصل کرتے ہوئے بھارت میں کووڈ-19 ٹیکہ کاری کی مجموعی تعداد 75 کروڑ کا سنگ میل عبور کرگئی۔ مزید یہ کہ آج شام 05:30 بجے تک موصولہ رپورٹ کے مطابق 67 لاکھ سے زائد خوراکیں دی گئی ہیں۔ کووڈ- 19 ٹیکہ کاری کے ہمہ گیر نئےمرحلے کا آغاز21 جون کو کیا گیاتھا۔توقع ہے کہ روزانہ کی جا رہی ٹیکہ کاری کی شرح میں آج رات دیر گئے تک حتمی رپورٹس کی اشاعت کے ساتھ اضافہ ہوگا۔ملک بھر میں 99 فیصد سے زائد صحت اور صف اول کے کارکنان کو ویکسین کی پہلی خوراک دی جا چکی ہے۔
مرکزی وزیر صحت جناب منسکھ مانڈاویہ نے پورے ملک اور ہیلتھ کیئر ورکرز کو 75 کروڑ کا سنگ میل عبور کرنے پر مبارکباد دی۔
ٹیکہ کاری کی مجموعی کوریج کو افراد کے ترجیحی گروپ کی بنیاد پر تقسیم کیا گیا ہے ، جو مندرجہ ذیل ہے:
|
|
|
|
لگائے گئے ٹیکوں کی مجموعی تعداد
|
|
|
|
صحت سے متعلق کارکنان
|
|
صف اول کے کارکنان
|
|
18تا44 سال کی عمر کے افراد
|
|
45-59سال کی عمر کے افراد
|
|
60 سال سے زیادہ عمر کے افراد
|
|
مجموعی تعداد
|
|
پہلی خوراک
|
|
1,03,64,684
|
|
1,83,38,713
|
|
30,26,12,416
|
|
14,45,93,468
|
|
9,36,68,415
|
|
56,95,77,696
|
|
دوسری خوراک
|
|
86,11,479
|
|
1,41,01,351
|
|
4,52,87,346
|
|
6,37,26,534
|
|
4,97,36,985
|
|
18,14,63,695
|
|
میزان
|
|
75,10,41,391
ملک میں کووڈ -19 سے سب سے زیادہ غیر محفوظ افراد کے لئے ،ٹیکہ کاری پروگرام ان کی حفاظت کے لئے ایک بہترین وسیلہ ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
وزیراعظم کا دفتر
مدھیہ پردیش، منی پور اور مغربی بنگال کے گورنروں نے وزیر اعظم سے ملاقات کی
مدھیہ پردیش، منی پور، مغربی بنگال اور ہماچل پردیش کے گورنروں نے وزیر اعظم سے ملاقات کی
مدھیہ پردیش کے گورنر جناب منگو بھائی پٹیل، منی پور کے گورنر جناب لا گنیشن، مغربی بنگال کے گورنر جناب جگدیپ دھنکر اور ہماچل پردیش کے گورنر جناب راجندر وشوناتھ آرلیکر نے آج نئی دہلی میں وزیر اعظم جناب نریندر مودی سے ملاقات کی۔
وزارت اطلاعات ونشریات
گوا میں 51ویں بین الاقوامی فلم فیسٹول آف انڈیا اِفّی  میں شرکت کے لئے میڈیا مندوبین کے واسطے رجسٹریشن شروع
شرکت کے لئے آن لائن چینلز کی حوصلہ افزائی
16جنوری سے 24 جنوری 2021ء کے درمیان گوا میں ہونے والے 51ویں بین الاقوامی فلم فیسٹول آف انڈیا اِفّیمیں شرکت کے خواہشمند میڈیا مندوبین کے لئے رجسٹریشن شروع ہوگیا ہے۔
کووڈ-19عالمی وباء کی وجہ سے بھارت کا51واں بین الاقوامی فلم فیسٹول آف انڈیا ایک ہائی برِڈ فیشن میں منعقد ہوگا۔
کووڈ-19 سے متعلق پروٹوکولز کو برقرار رکھنے کے لئے میڈیا افراد کی ایک معقول تعداد میں گوا میں فیسٹول کو عملی طورپر کور کرنے کے لئے معمور کیا جارہا ہے۔
خواہش مند میڈیا کے افراد جو فیسٹول میں ذاتی حیثیت سے شرکت کرنا چاہتے ہیں، وہ اس لنک https://my.iffigoa.org/extranet/media/ میں اپنا خود کا رجسٹریشن کراسکتے ہیں۔
درخواست دہندگان کی عمر یکم جنوری 2020ء تک 21 سال سے زیادہ ہونی چاہئے اور انہیں اہم اور بڑےبین الاقوامی فلم فیسٹول جیسے کو کور کرنے کا تین سال سے زیادہ کا پیشہ ورانہ تجربہ ہونا چاہئے۔پی آئی بی کے پرنسپل ڈائریکٹر جنرل کی جانب سے منظور کئے گئے رہنما خطوط کے مطابق میڈیا ایکریڈیشن دیا جائے گا۔
10جنوری 2021ء کی نصف شب تک رجسٹریشن بند ہوجائے گا۔
آن لائن شرکت کے لئے موقع
فیسٹول سے متعلق ورچوئلی طورپر سرگرمیوں میں شرکت کے لئے بہت سے مواقع ہوں گے۔ آن لائن کے ذریعے بہت سی فلموں کی نمائش کی جائے گی۔
پی آئی بی کے ذریعے کی جانے والی تمام اِفّی پریس کانفرنسز کو پی آئی بی کے یو ٹیوب چینل youtube.com/pibindiaپر براہ راست دکھایاجائے گا اور صحافیوں کے لئے آن لائن سوالات پوچھنے کی گنجائش ہوگی۔
آن لائن شرکت کی مکمل تفصیلات کا مناسب وقت پر اعلان کیا جائے گا۔
وزارت دفاع
ایم وی ایکس – پریس پرل میں فضا میں آگ پر قابو پانے کے لیے بھارتی ساحلی گارڈ کی انتھک کوششیں
نئی دہلی،30مئی، 2021/بھارتی ساحلی محافظ سری لنکا کی راجدھانی کولمبو سے کچھ دور کنٹینر جہاز ایم وی ایکس -پریس پرل میں بڑے پیمانے پر لگی ہوئی آگ کو بجھانے کی انتھک کوشش کر رہا ہے۔ چنوتی سے بھری آگ کو بجھانے کی یہ کارروائی 25 مئی ، 2021 سے جاری ہے۔ یہ کارروائی آئی سی جی ، سری لنکا کے حکام کے ساتھ مل کر انجام دے رہی ہے۔ اس کارروائی کو آپریشن ساگر آرکشا دوئم کا نام دیا گیا ہے۔ اس کارروائی سے بھارت اور سری لنکا کے درمیان بڑھتے ہوئے بحری تعاون کا اظہار ہوتا ہے۔
فی الحال ، تین آئی سی جی جہاز اور چار کشتیاں سری لنکا نے اس کارروائی میں کام پر لگائی ہوئی ہیں اور وہ اے ایف ایف ایف چھڑک کر لگاتار آگ کو بجھانے کا کام کر رہی ہے۔ وہ آگ بجھانے کے باہری نظام کا استعمال کرتے ہوئے سمندر کا پانی بھی استعمال کر رہی ہے۔ اِس نہ رکنے والی کوشش کا نتیجہ مثبت شکل میں ظاہر ہوا ہے جو اس بات کی علامت ہے کہ آگ پر قابو پایا جا رہا ہے۔ یہ آگ جہاز کے پچھلے حصے کے قریب ایک چھوٹے رقبے میں لگی ہے ۔
آئی سی جی جہاز ویبھو اور وجر ، کے علاوہ آگ بجھانے والے دیگر آلات کو بھی کام میں لیا جا رہا ہے ۔ 29 مئی، 2021 سے پی آر جہاز آئی سی جی ایس سمدر پرہری کی موجودگی سے مجموعی پی آر صلاحیتوں میں اضافہ ہوا ہے۔ آئی سی جی ڈورنیئر طیارے کی پروازیں بھی مدورئی سے روزانہ کی جا رہی ہیں۔ جن کے ذریعے صورتحال کا فضائی جائزہ لیا جا رہا ہے۔
آئی سی جی جہاز اور سری لنکا کی کشتیاں جہاز کی دیواروں کو لگاتار ٹھنڈا کر رہی ہیں۔ اور جلتے ہوئے اس جہاز پر ڈی سی پی بیگس بھی جلائے جا رہے ہیں۔ یہ بیگ اس بھڑکتی ہوئی آگ کو بجھانے کےلیے سری لنکا کے ہیلی کاپٹر کے ذریعے گرائے جا رہے ہیں۔
دونوں ملکوں کے درمیان اسی طرح کی ایک اور مشترکہ کارروائی کو ستمبر 2020 میں ساگر آرکشا کا نام دیا گیا تھا جب سری لنکا کے مشرقی ساحل سے کچھ دور ایم ٹی نیو ڈائمنڈ نے آگ بجھانے کی ایک کارروائی میں آئی سی جی جہاز اور سری لنکا کے حکام شامل تھے۔ ایم ٹی نیو ڈائمنڈ 270000 میٹرک ٹن خام تیل لے جا رہا تھا کہ یہ حادثہ رونما ہوا۔ اور آئی سی جی اور سری لنکا کے حکام کی مشترکہ کوشش کے سبب تیل بکھرنے کا بڑا حادثہ ٹال دیا گیا۔
۔۔۔
م ن ۔ اس۔ ت ح ۔
30.05.2021
U –4995
(Visitor Counter : 198
وزارت خزانہ
انکم ٹیکس ریٹرن اور آڈٹ جانچ رپورٹ داخل کرنے کی آخر تاریخ کو آگے بڑھایا گیا
نئی دہلی،24 اکتوبر 2020/ کووڈ-19 وبا کے پھیلنے کی وجہ سے ٹیکس دہندگان کو قانونی اور ضابطہ تعمیل کو پورا کرنے میں درپیش چیلنجوں کے پیش نظر، حکومت نے 31 مارچ کو ٹیکس اور دیگر قوانین  1 مارچ 2020 کو ایک آرڈینینس جاری کیا تھا، جس کے تحت ٹیکس ادائیگی اور ٹیکس ریٹرن داخل کرنے سمیت تمام وقت سے متعلق حدوں کو آگے بڑھادیا گیا تھا۔ بعد میں اس آرڈینینس کی جگہ ٹیکس اور دیگر قوانین  ایکٹ لایا گیا ۔
مذکورہ آرڈیننس کے تحت حکومت نے 24 جون، 2020 کو ایک نوٹی فکیشن جاری کرکے مالی سال 20-2019  کے لئے تمام طرح کے ٹیکس ریٹرن داخل کرنے کی آخری تاریخ کو بڑھاکر 30 نومبر، 2020 کردیا۔ اس طرح جو ٹیکس ریٹرن 31 جولائی 2020 اور 31 اکتوبر 2020 سے پہلے داخل کئے جانے تھے، اب انہیں 30 نومبر،2020 تک داخل کیا جاسکتا ہے۔ نتیجتاً انکم ٹیکس ایکٹ 1961 کے تحت آڈٹ جانچ رپورٹ سمیت تمام آڈٹ رپورٹیں پوری کئے جانے کی تاریخ کو بھی بڑھاکر اب 31 اکتوبر 2020 کردیا گیا ہے۔
ٹیکس ادائیگی اور انکم ٹیکس ریٹرن داخل کرنے کے سلسلہ میں ٹیکس دہندگان کو مزید راحت دینے کے مقصد سے بڑھائی گئی ترمیم شدہ تاریخیں اس طرح ہیں:
 جن ٹیکس دہندگان کو  اپنے کھاتوں کی آڈٹ جانچ کرانے کی ضرورت تھی ]انکم ٹیکس ایکٹ کے تحت، جس کی آخری تاریخ 31 اکتوبر ،2020 تھی[، اب بڑھاکر 31 جنوری 2021 کردی گئی ہے۔
 انکم ٹیکس ریٹرن داخل کرنے والے ایسے ٹیکس دہندگان کو ، جنہیں گھریلو، بین الاقوامی لین دین کے سلسلہ میں رپورٹ پیش کرنی تھی، ]انکم ٹیکس ایکٹ کے تحت جس کی آخری تاریخ 30 نومبر 2020 تھی[31 جنوری 2021 کردی گئی ہے۔
 انکم ٹیکس ریٹرن داخل کرنے والے دیگر ٹیکس دہندگان کی آخری تاریخ ۔31 جولائی2020 تھی) اب آگے بڑھاکر 31 دسمبر 2020 کردی گئی ہے۔
اس کے نتیجے میں ٹیکس ایکٹ آڈٹ جانچ سمیت مختلف آڈٹ جانچ رپورٹ گھریلو /بین الاقوامی لین دین کے سلسلہ میں رپورٹ پیش کرنے کے مقرر مدت کو اب بڑھاکر 31 دسمبر 2020 کردیا گیا ہے۔
اسی طرح چھوٹے اور درمیانے درجے کے ٹیکس دہندگان راحت دیتے ہوئے 24 جون ، 2020 کو جاری کی گئی اطلاع کی بنیاد پر سیلف اسسمنٹ سے ایک لاکھ روپے کے ٹیکس ذمہ داری والے ٹیکس دہندگان کے لئے بھی ٹیکس ادائیگی کی آخری تاریخ کو آگے بڑھایا گیا ہے۔ یعنی ایسے ٹیکس دہندگان کو جنہیں اپنے کھاتوں اور آڈٹ جانچ کرانےکی ضرورت نہیں ہے، کے لئے ٹیکس ادا کرنے کی آخری تاریخ کو 31 جولائی 2020 سے آگے بڑھاکر 30 نومبر، 2020 کردیا گیا ہے اور جن کھاتوں کے لئے آڈٹ جانچ کی ضرورت ہے، ان کے انکم ٹیکس ادا کرنے کی آخری تاریخ 31 اکتوبر 2020 سے بڑھاکر 30 نومبر2020 کردی گئی ہے۔
اسی طرح سے چھوٹے اور درمیانے درجے کے ٹیکس دہندگان کو سیلف اسسمنٹ کی بنیاد پر ٹیکس ادائیگی کی آخری تاریخ میں چھوٹ دی گئی ہے اور سیلف اسسمنٹ کی بنیاد پر ایک لاکھ روپے تک کی ٹیکس ذمہ داریاں والے ٹیکس ذمہ داران کو اب تک 31 جنوری ، 2021 تک ٹیکس ادا کرنا ہوگا ، جن کا ذکر پیرا 3 اور پیرا تین  میں کیا گیاہے۔ جبکہ پیرا 3  میں مذکورہ زمروں کے لئے آخری تاریخ 31 دسمبر 2020 ہوگی۔ اس سلسلہ میں ضروری نوٹی فکیشن جاری کیا جائے گا۔